VS001492
Datum: 1994-11-29T01:00:00.000+01:00
datum_sodbe_i_stopnje: 2003-12-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida in njihove posledice
fischer: hudi primeri
odskodnina: 4.800.000,00 SIT
opombe: II Ips 740/2005. Revizija tožeče stranke je bila zavrnjena. Pri odmeri odškodnine za ZŽA je bilo upoštevano, da je vzrok za izgubo ostrine vida na oškodovančevem desnem očesu skaljena leča (katarakta), ki je posledica ne le poškodbe v obravnavanem škodnem dogodku, pač pa delno tudi degenerativnih procesov.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 40 do 45 let

Škodni dogodek

Poškodovan pri delu v rudniški jami.

Poškodba

Udarnina desnega zrkla, kjer je bila raztrgana veznica in beločnica, poškodovana funkcija očesne zenice, pretrgano delno nitje, ki drži očesno lečo na mestu in poškodovana lečna ovojnica, kar je povzročilo kalitev očesne leče. Zaradi močnega udarca je prišlo tudi do motenj v resorbciji prekatne vode in občasnem ponavljanju zvišanega očesnega pritiska.

## Telesne bolečine

1.000.000,00 SIT Hude telesne bolečine 1 dan, srednje hude bolečine 1 teden in kasneje, zaradi povišanja očesnega pritiska, ponovno še 14 dni. Preostali del bolečinskega obdobja je trpel le še lažje telesne bolečine. Še vedno ima občasne rahle bolečine v poškodovanem očesu, saj ga to še vedno skeli oziroma peče. Tovrstne bolečine bo imel tudi v bodoče.

#### Hospitalizacija

Hospitaliziran je bil 9 dni.

#### Ambulantno zdravljenje

Opravil številne kontrolne preglede pri zdravniku oftalmologu, ki so bili sprva pogosti, sčasoma pa le še redni kontrolni pregledi v nekaj mesečnih razmakih. Poleg tega si tudi redno daje kapljice v desno oko.

## Strah

800.000,00 SIT Ob nesreči je utrpel primarni strah, ki je bil zelo intenziven, in je trajal 3 do 4 dni, saj se je upravičeno ustrašil, da bo na poškodovanem desnem očesu zgubil vid. Zatem je med zdravljenjem nastopil sekundarni strah, ki se je kazal v skrbi glede izida zdravljenja. Sekundarni strah je prisoten še danes in se kaže v nenehni skrbi pred komplikacijami oziroma poslabševanjem stanja poškodovanega očesa in da si ne bi poškodoval še levega, zdravega očesa.

## Zmanjšanje življenjske aktivnosti

3.000.000,00 SIT Ob poškodbi je utrpel delno izgubo vida na desnem očesu, ki je ob pregledu 27.5.1996 znašala 10%, v temi ob pojavi bleščanja pa je še slabša in sicer za 20% ostrine normalnega vida. V posledici poškodbe, bo zaradi nizke dioptrije, moral trajno nositi očala s korekcijo. Ostrina vida oškodovančevega desnega očesa se je zelo močno slabšala, saj je 4.6.1996 znašala 0,9 (90% normalnega vida), dne 15.7.1998 75% normalnega vida, dne 20.6.2003 pa le še 20% normalnega vida s korekcijo, brez korekcije pa je bil njegov vid takšen, da mu je na razdalji enega metra omogočal samo še štetje prstov. Popolnoma je izgubil globinski in prostorski vid na desnem očesu, kar pomeni veliko zmanjšanje življenjskih aktivnosti. Zaradi tega ne more opravljati del na višini in na premikajočih se strojih, moten je tudi pri športno rekreativnih dejavnostih. Motene so tudi njegove druge aktivnosti, saj se ne sme sklanjati, napenjati, ne sme več opravljati del, pri katerih je možnost udarca v glavo, zaradi česar je bil premeščen na drugo delovno mesto. Opustil je rekreativni dejavnosti, s katerima se je ukvarjal pred poškodbo, to je igranje malega nogometa in streljanje z zračno puško. Težave ima z bleščanjem zlasti pri močni svetlobi ali menjavi temnega in svetlega prostora. Prav tako ima težave pri vožnji avtomobila, saj ga lahko vozi le po dnevi in še to le na kratke razdalje. Ne more dalj časa gledati televizije ali brati, saj ga začne oko skeleti in peči.

---

ZOR člen 200, 203